Document ID: 31994R2404

ΚΑΝΟΝΙΣΜΟΣ (ΕΚ) αριθ. 2404/94 ΤΟΥ ΣΥΜΒΟΥΛΙΟΥ της 29ης Σεπτεμβρίου 1994 σχετικά με το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα γεωργικά και βιομηχανικά προϊόντα (4η σειρά 1994) και σχετικά με την τροποποίηση των κανονισμών (ΕΚ) αριθ. 3466/93 και (ΕΚ) αριθ. 3672/93 όσον αφορά το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα γεωργικά και βιομηχανικά προϊόντα
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 28,
την πρόταση της Επιτροπής,
Εκτιμώντας:
ότι η παραγωγή στην Κοινότητα ορισμένων γεωργικών και βιομηχανικών προϊόντων θα παραμείνει κατά το δεύτερο εξάμηνο του έτους 1994, ανεπαρκής προκειμένου να ικανοποιήσει τις απαιτήσεις των μεταποιητικών βιομηχανιών της Κοινότητας- ότι, συνεπώς, ο εφοδιασμός της Κοινότητας με προϊόντα αυτού του είδους θα εξαρτάται κατά σημαντικό ποσοστό από εισαγωγές προέλευσης τρίτων χωρών- ότι είναι σκόπιμο η Κοινότητα να αντιμετωπίσει χωρίς καθυστέρηση τις πλέον επείγουσες ανάγκες προμήθειας των εν λόγω προϊόντων, και αυτό με τους ευνοϊκότερους όρους- ότι πρέπει να ανοιχθούν κοινοτικές δασμολογικές ποσοστώσεις με δασμό μηδενικό για χρονικό διάστημα εκτεινόμενο αντιστοίχως από την 1η Ιουνίου ή από την 1η Ιουλίου έως τις 31 Δεκεμβρίου 1994 και για τις επιβαλλόμενες ποσότητες ώστε να λαμβάνονται υπόψη η ανάγκη ισορροπίας των αγορών των εν λόγω προϊόντων και η ανάπτυξη της κοινοτικής παραγωγής-
ότι, με τους κανονισμούς (ΕΚ) αριθ. 3466/93 (1) και (ΕΚ) αριθ. 3672/93 (2), το Συμβούλιο άνοιξε για το έτος 1994 κοινοτικές δασμολογικές ποσοστώσεις για ορισμένα βιομηχανικά προϊόντα και ειδικότερα το σιδηροχρώμιο με κατά βάρος περισσότερο από 6 % άνθρακα (αύξων αριθμός 09.2711), το σιδηροφωσφόρο (αύξων αριθμός 09.2717), το μαγνήσιο (αύξων αριθμός 09.2741), το διισοπροπυλοναφθαλένιο (αύξων αριθμός 09.2857)-
ότι τα διαθέσιμα οικονομικά δεδομένα οδηγούν στο συμπέρασμα πως, όσον αφορά τα εν λόγω προϊόντα, οι ανάγκες της Κοινότητας σε εισαγωγές προέλευσης τρίτων χωρών είναι δυνατόν, κατά τη διάρκεια του τρέχοντος έτους, να υπερβούν τα επίπεδα που έχουν ορισθεί με τον προαναφερθέντα κανονισμό- ότι, συνεπώς, κρίνεται σκόπιμο να αυξηθούν οι ποσότητες των προαναφερομένων ποσοστώσεων-
ότι, με τον κανονισμό (ΕΚ) αριθ. 3466/93, το Συμβούλιο άνοιξε για το 1994 κοινοτική δασμολογική ποσόστωση για το σιδηροχρώμιο με κατά βάρος περισσότερο από 1,5 % αλλά μέχρι 2 % σε άνθρακα όχι περισσότερο από 55 % σε χρώμιο-
ότι είναι σκόπιμη η διεύρυνση του όφελους της παρούσας ποσόστωσης ώστε να καλύπτονται και άλλες ανάγκες- ότι είναι σκόπιμη η τροποποίηση της περιγραφής της δασμολογικής ποσόστωσης και ανάλογη αύξηση της ποσότητάς της-
ότι εναπόκειται στην Κοινότητα να αποφασίσει για το άνοιγμα, κατά τρόπο αυτόνομο, δασμολογικών ποσοστώσεων- ότι, εν τούτοις, προκειμένου να εξασφαλιστεί η αποτελεσματικότητα της κοινής διαχείρισης των ποσοστώσεων αυτών, τα κράτη μέλη επιτρέπεται να αντλούν από τις ποσοστώσεις τις αναγκαίες ποσότητες που αντιστοιχούν σε πραγματικές εισαγωγές- ότι αυτός ο τρόπος διαχείρισης απαιτεί στενή συνεργασία μεταξύ των κρατών μελών και της Επιτροπής η οποία πρέπει να μπορεί να παρακολουθεί το βαθμό εξάντλησης των ποσοστώσεων και να ενημερώνει σχετικά τα κράτη μέλη-
ότι είναι σκόπιμο να εξασφαλίζεται, μεταξύ άλλων, η ίση και συνεχής πρόσβαση όλων των εισαγωγέων της Κοινότητας στις υπόψη ποσοστώσεις και η εφαρμογή, χωρίς διακοπή, του συντελεστή του προβλεπόμενου για τις ποσοστώσεις αυτές σε όλες τις εισαγωγές των υπόψη προϊόντων σε όλα τα κράτη μέλη, μέχρι την εξάντληση των ποσοστώσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Οι δασμοί που εφαρμόζονται κατά την εισαγωγή των προϊόντων που παρατίθενται στη συνέχεια αναστέλλονται στις περιόδους, στα επίπεδα και στα όρια των κοινοτικών δασμολογικών ποσοστώσεων που αναγράφονται για κάθε ένα από τα προϊόντα αυτά.
09.2781 ex 7226 10 91 Προϊόντα έλασης επίπεδα, από πυριτιούχο χάλυβα, ονομαζόμενα "μαγνητικά" ψυχρής έλασης, με κόκκους προσανατολισμένους, πλάτους όχι ανώτερου των 500 mm, πάχους κατώτερου ή ίσου προς 0,23 mm και με ονομαστική απώλεια λόγω μαγνητικής αναστροφής κατώτερη ή ίση προς 0,8 watt ανά kg προσδιοριζόμενη κατά τη μέθοδο Επστάιν με ηλεκτρικό ρεύμα 50 Hz και επαγωγή 1,7 Tesla από 1ης Ιουλίου έως 31 Δεκεμβρίου 1994 300 τόνοι 09.2875 ex 0601 10 90 Κόνδυλοι του είδους Rumohra adiantiformis, σε φυτική νάρκη από 1ης Ιουνίου έως 31 Δεκεμβρίου 1994 5 000 000 τεμάχια 0
2. Στον κανονισμό (ΕΚ) αριθ. 3466/93, ο πίνακας του άρθρου 1 αντικαθίσταται από τον ακόλουθο πίνακα όσον αφορά τους αύξοντες αριθμούς 09.2711, 09.2717, 09.2799 και 09.2857:
09.2711 ex 7202 41 90 Σιδηροχρώμιο που περιέχει κατά βάρος περισσότερο από 6 % άνθρακα 580 000 0 31 Δεκεμβρίου 09.2717 ex 7202 99 19 Σιδηροφωσφόρος που περιέχει κατά βάρος 15 % και πλέον φωσφόρο προοριζόμενος για την παραγωγή φωσφορούχων χυτοσιδήρων σφυρήλατων ή χαλύβων (α) 33 000 0 31 Δεκεμβρίου 09.2799 ex 7202 49 90 Σιδηροχρώμιο που περιέχει κατά βάρος περισσότερο από 1,5 % αλλά όχι περισσότερο από 4 % άνθρακα και όχι περισσότερο από 70 % χρώμιο 15 000 0 31 Δεκεμβρίου 09.2857 ex 2902 90 90 Διισοπροπυλοναφθαλένιο μείγμα ισομερών 3 000 0 31 Δεκεμβρίου 1994
3. Στον κανονισμό (ΕΚ) αριθ. 3672/93, ο πίνακας του άρθρου 1 αντικαθίσταται από τον ακόλουθο πίνακα όσον αφορά τον αύξοντα αριθμό 09.2741:
09.2741 ex 8104 11 00 Μαγνήσιο σε μορφή ακατέργαστη, καθαρότητας όχι κατώτερης από 99,95 %, υπό μορφή πλινθωμάτων, προοριζόμενο για την παραγωγή στοιχείων χρησιμοποιούμενων στην πυρηνική βιομηχανία (α) 1 800 0 31 Δεκεμβρίου 1994
Άρθρο 2
Η Επιτροπή διαχειρίζεται τις δασμολογικές ποσοστώσεις που αναφέρονται στο άρθρο 1 παράγραφος 1 και δύναται να λαμβάνει κάθε πρόσφορο διοικητικό μέτρο αποτελεσματικής διαχείρισης.
Άρθρο 3
Εάν κάποιος εισαγωγέας προσκομίσει σε κράτος μέλος διασάφηση θέσης σε ελεύθερη κυκλοφορία στην οποία περιλαμβάνεται αίτημα χορήγησης του ευεργετήματος προτιμησιακού καθεστώτος, για προϊόν που αναφέρεται στον παρόντα κανονισμό, και εάν η διασάφηση γίνει δεκτή από τις τελωνειακές αρχές, το συγκεκριμένο κράτος μέλος προβαίνει, με κοινοποίηση στην Επιτροπή, στην ανάληψη, από την αντίστοιχη ποσόστωση, ποσότητας ανάλογης των αναγκών αυτών.
Οι αιτήσεις ανάληψης με ένδειξη της ημερομηνίας αποδοχής των διασαφήσεων διαβιβάζονται, χωρίς καθυστέρηση, στην Επιτροπή.
Οι αναλήψεις χορηγούνται από την Επιτροπή σε συνάρτηση με την ημερομηνία αποδοχής των διασαφήσεων θέσης σε ελεύθερη κυκλοφορία από τις τελωνειακές αρχές του συγκεκριμένου κράτους μέλους, στο μέτρο που το διαθέσιμο υπόλοιπο το επιτρέπει.
Εάν το κράτος μέλος δεν χρησιμοποιήσει τις αναληφθείσες ποσότητες, τις επιστρέφει, μόλις είναι δύνατό, στην αντίστοιχη ποσόστωση.
Εάν οι απαιτούμενες ποσότητες είναι μεγαλύτερες από τη διαθέσιμη ποσόστωση, η χορήγηση γίνεται pro rata των αιτήσεων. Η Επιτροπή ενημερώνει τα κράτη μέλη για τις πραγματοποιούμενες αναλήψεις.
Άρθρο 4
Κάθε κράτος μέλος εξασφαλίζει στους εισαγωγείς των εν λόγω προϊόντων την ίση και συνεχή πρόσβαση στις ποσοστώσεις εφόσον το επιτρέπει το υπόλοιπο της ποσόστωσης.
Άρθρο 5
Τα κράτη μέλη και η Επιτροπή συνεργάζονται στενά ώστε να εξασφαλίζεται η τήρηση του παρόντος κανονισμού.
Άρθρο 6
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Σεπτεμβρίου 1994.

Labels: 7
3
1